Forstjóri Landsvirkjunar telur að varfærin en skynsamleg skref séu tekin í nýrri rammaáætlun. Meirihluti umhverfis- og samgöngunefndar Alþingis hefur samþykkt breytingatillögu um að átta orkukostir verði fluttir í biðflokk.
Meirihlutinn samþykkti breytingatillögu sína um helgina og vill að virkjanakostir sem áður voru í nýtingar- eða verndarflokki verði færðir í biðflokk þar til þeir fái frekari umfjöllun. Samhliða er því beint til ráðherra að þeim þremur virkjanakostum, sem lagt er til að flytjist úr nýtingarflokki í biðflokk og þeim fimm virkjanakostum sem flytjist úr verndarflokki í biðflokk, verði hraðað í meðförum verkefnisstjórnar rammaáætlunar. Hörður Arnarson er forstjóri Landsvirkjunar.
Hins vegar hafi áætlunin tekið fulllangan tíma. Sex ár eru síðan þriðji áfangi rammaáætlunar var lagður fyrir ríkisstjórn.
Þá leggur meirihlutinn til að Búrfellslundur verði færður í nýtingarflokk. Landvernd hefur lýst áhyggjum af þessum breytingatillögum og telja þær mikið högg fyrir náttúruvernd. Hörður segir að Landsvirkjun hafi þróað vindorkukosti sína mikið.
Ég held að þetta svæði sé einstaklega vel til fallið til vindorkuframleiðslu, bæði frá náttúrunnar hendi og einnig er vindlundurinn staðsettur á miðju virkjanasvæðinu. Það þarf enga innviði, enga vegi, engar línur þannig að ég held að það sé varla hægt að finna betri stað og hefur fengið mjög vandaða umfjöllun
Hann tekur fram að mikið af nýjum upplýsingum hafi komið fram eftir að lokið var við rammaáætlun, sem ekki hafi verið tekið tillit til í upphaflega ferlinu.
Og þá er ég að horfa einkum til nýrrar orkustefnu, horfa til þess að stjórnvöld hafa sett sér markmið um kolefnishlutleysi og að hætta að nota jarðeldsneyti og síðan kom grænbók út nýlega á vegum orkumálaráðherrans og þetta eru allt nýjar upplýsingar um framtíðarþarfir samfélagsins sem þarf að taka tillit til þegar að verið að ákveða hvað við nýtum og hvað við verndum að mínu mati.